Niccolò Machiavelli

Si Niccolò di Bernardo dei Machiavelli  (3 Mayo 1469 – 21 Hunyo 1527) ay isang Italyanong pilosopo, politiko, at manunulat na nakabase sa Plorensiya noong panahon ng Muling Pagsilang. Isa siya sa pangunahing mga tagapagtatag ng makabagong agham pampolitika.Moschovitis Group Inc, Christian D. Von Dehsen at Scott L. Harris, Philosophers and religious leaders, (The Oryx Press, 1999), 117. Isa siyang diplomata, pilosopong pampolitika, musikero, mandudula, at tagapaglingkod na sibil ng Republika ng Plorensiya. Bilang manunulat, nagsulat siya ng maraming sulatin ukol sa politika, bagaman nagsulat din siya ng komedya. Itinuturing ang kanyang komedyang La Mandragola ("Ang Mandragora", 1513) bilang maaaring pinakamahusay ng ika-16 na daangtaon, subalit pinakatanyag sa kanyang mga akda ay ang Ang Prinsipe (1532). Naging isa  Ang Prinsipe sa pinakadakilang makasining na mga likha ng ika-16 daangtaon sa Italya., titik I, Italian Language and Literature, pahina 477-478.

 Mga sanggunian 

Kategorya:Mga manunulat mula sa Italya
Kategorya:Mga mandudula mula sa Italya
Kategorya:Mga politiko ng Italya
Kategorya:Mga Italyanong pilosopo
Kategorya:Mga musiko mula sa Italya